CELEX: 
Language: et
Date: 2011-09-27 00:00:00
Title: 2011/606/EL: Euroopa Parlamendi otsus, 10. mai 2011 , Euroopa GNSSi Järelevalveameti 2009. aasta eelarve täitmisele heakskiidu andmise kohta#Euroopa Parlamendi resolutsioon, 10. mai 2011 , tähelepanekutega, mis on Euroopa GNSSi Järelevalveameti 2009. aasta eelarve täitmisele heakskiidu andmist käsitleva otsuse lahutamatu osa

27.9.2011   
            
            
               ET
            
            
               Euroopa Liidu Teataja
            
            
               L 250/232
            
         EUROOPA PARLAMENDI OTSUS,
   10. mai 2011,
   Euroopa GNSSi Järelevalveameti 2009. aasta eelarve täitmisele heakskiidu andmise kohta
   (2011/606/EL)
   EUROOPA PARLAMENT,
   
               —
            
            
               võttes arvesse Euroopa GNSSi Järelevalveameti 2009. aasta lõplikku raamatupidamise aastaaruannet;
            
         
               —
            
            
               võttes arvesse kontrollikoja aruannet Euroopa GNSSi Järelevalveameti eelarveaasta 2009 raamatupidamise aastaaruande kohta koos ameti vastustega (1);
            
         
               —
            
            
               võttes arvesse nõukogu 15. veebruari 2011. aasta soovitust (05892/2011 – C7-0052/2011);
            
         
               —
            
            
               võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
            
         
               —
            
            
               võttes arvesse nõukogu 12. juuli 2004. aasta määrust (EÜ) nr 1321/2004 Euroopa satelliit-raadionavigatsiooniprogrammide juhtimisstruktuuride loomise kohta, (3) eriti selle artiklit 12;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94;
            
         
               —
            
            
               võttes arvesse kodukorra artiklit 77 ja VI lisa;
            
         
               —
            
            
               võttes arvesse eelarvekontrollikomisjoni raportit (A7-0103/2011),
            
         
               1.
            
            
               annab heakskiidu Euroopa GNSSi Järelevalveameti tegevdirektori tegevusele ameti 2009. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa GNSSi Agentuuri (endise Euroopa GNSSi Järelevalveameti) tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Jerzy BUZEK
      
      
         
            Peasekretär
         
         Klaus WELLE
      
   
   
      (1)  ELT C 338, 14.12.2010, lk 114.
   
      (2)  EÜT L 248, 16.9.2002, lk 1.
   
      (3)  ELT L 246, 20.7.2004, lk 1.
   
      (4)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      10. mai 2011,
      tähelepanekutega, mis on Euroopa GNSSi Järelevalveameti 2009. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa GNSSi Järelevalveameti 2009. aasta lõplikku raamatupidamise aastaaruannet;
               
            
                  —
               
               
                  võttes arvesse kontrollikoja aruannet Euroopa GNSSi Järelevalveameti eelarveaasta 2009 raamatupidamise aastaaruande kohta koos ameti vastustega (1);
               
            
                  —
               
               
                  võttes arvesse nõukogu 15. veebruari 2011. aasta soovitust (05892/2011 – C7-0052/2011);
               
            
                  —
               
               
                  võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
               
            
                  —
               
               
                  võttes arvesse nõukogu 12. juuli 2004. aasta määrust (EÜ) nr 1321/2004 Euroopa satelliit-raadionavigatsiooniprogrammide juhtimisstruktuuride loomise kohta, (3) eriti selle artiklit 12;
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94;
               
            
                  —
               
               
                  võttes arvesse kodukorra artiklit 77 ja VI lisa;
               
            
                  —
               
               
                  võttes arvesse eelarvekontrollikomisjoni raportit (A7-0103/2011),
               
            
                  A.
               
               
                  arvestades, et Euroopa GNSSi Järelevalveamet muutus majanduslikult iseseisvaks 2006. aastal;
               
            
                  B.
               
               
                  arvestades, et kontrollikoda märkis, et tal ei olnud võimalik esitada auditiarvamust ameti 2007. aasta raamatupidamise aastaaruande kohta, ja juhtis tähelepanu sellele, et kogu projekti „Galileo” ülesehitus tehti 2007. aastal ümber ning ameti raamatupidamise aastaaruande koostamise ajal oli õiguslik keskkond ebastabiilne;
               
            
                  C.
               
               
                  arvestades, et kontrollikoda tegi mõningaste märkustega kinnitava avalduse 2008. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  D.
               
               
                  arvestades, et Euroopa Parlament andis 5. mail 2010. aastal heakskiidu Euroopa GNSSi Järelevalveameti tegevdirektori tegevusele ameti 2008. aasta eelarve täitmisel (5) ning eelarve täitmisele heakskiidu andmise otsusele lisatud resolutsioonis muu hulgas
                  
                              —
                           
                           
                              pidas kahetsusväärseks, et kontrollikoda tegi mõningaste märkustega kinnitava avalduse 2008. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
                           
                        
                              —
                           
                           
                              tundis muret, et ehkki määruse (EÜ) nr 683/2008 (6) kohaselt vastutab alates 1. jaanuarist 2009 Euroopa satelliitnavigatsiooniprogrammide („EGNOS” ja „Galileo”) vahendite haldamise ja rakendamise eest komisjon, ei olnud ei kohustusi ega varasid 2008. aasta lõpuks komisjonile üle antud ja uus kohustuste jagunemine ameti ja komisjoni vahel ei kajastunud nende raamatupidamise aastaaruannetes;
                           
                        
            
                  E.
               
               
                  arvestades, et kontrollikoda märkis, et ta sai piisava kindluse 2009. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  F.
               
               
                  arvestades, et ameti eelarve oli 2009. aastal 44 400 000 eurot, mis on 64 % väiksem kui 2008. aastal,
               
            
         Eelarve haldamine ja finantsjuhtimine
      
      
                  1.
               
               
                  tunneb heameelt asjaolu üle, et pärast määruse (EÜ) nr 683/2008 jõustumist kanti enamik programmidega „EGNOS” ja „Galileo” seotud tegevusi ja varasid 2009. aasta detsembris komisjonile üle; märgib, et tegevuste ja varade ülejäänud osa tuli üle kanda 2010. aastal;
               
            
                  2.
               
               
                  võtab teadmiseks kontrollikoja teabe selle kohta, et seitsmenda raamprogrammi „Galileo” programmi esimese projektikonkursi toetuse (17 500 000 eurot) andmisel välistamiskriteeriume ei avaldatud ega kontrollitud ning et seoses abikõlblikkuskriteeriumidega ei tõendanud amet süstemaatiliselt, et ta kontrollis, kas ühes valdkonnas osalevad võimalikud abisaajad vastasid VKEde kriteeriumitele;
               
            
                  3.
               
               
                  märgib ühtlasi, et ameti 31. märtsil 2010. aastal avaldatud lõplik eelarve ei peegeldanud haldusnõukogu heakskiidetud 2009. aasta lõplikku eelarvet ega sisaldanud ameti tulusid; nõuab seetõttu tungivalt, et amet kõnealuse olukorra lahendaks ja teavitaks eelarve täitmisele heakskiitu andvat asutust muudatustest;
               
            
         Inimressursid
      
      
                  4.
               
               
                  peab kahetsusväärseks, et personalivaliku menetlustes esineb puudusi, mis ohustavad kõnealuste menetluste läbipaistvust; võtab teadmiseks asjaolu, et kontrollikoda märkis, et nelja auditeeritud personalivaliku menetluse puhul puudusid tõendid, et enne hindamisprotsessi algust kehtestati valikukriteeriumite kaalud ja lävendid, mida kandidaadid pidid ületama, et neil lubataks teha kirjalikke teste ja et neid kutsutaks intervjuule, ning et puudusid tõendid selle kohta, et kirjalike testide ja intervjuude küsimused määrati enne kandidaatide nimekirja koostamist; palub seetõttu ametil lahendada kõnealune olukord oma valikumenetluste parandamise abil;
               
            
                  5.
               
               
                  rõhutab ühtlasi vajadust kõrvaldada puudused, millega rikutakse värbamismenetluste kõlblikkuskriteeriumite rakendamisel nii institutsioonisiseste kui ka väliste kandidaatide võrdse kohtlemise põhimõtet; võtab teadmiseks asjaolu, et kontrollikoda märkis, et ühe auditeeritud värbamismenetluse puhul peeti ühte kandidaati ametikohale kõlblikuks, kuigi menetluse alguses oli kindlaks tehtud, et ta ei vastanud valikukriteeriumitele, vaid oli sisekandidaat;
               
            
         Siseaudit
      
      
                  6.
               
               
                  võtab teadmiseks, et siseauditi talitus tegi siseauditi 2007. aasta novembris ning järelauditid 2008. aasta oktoobris ja 2009. aasta detsembris; märgib, et kaks tähtsat siseauditi talituse soovitust, mis tuleb veel ellu viia, on seotud tundlike ametikohtade ja ametijuhenditega;
               
            
                  7.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2011. aasta resolutsioonile (7) ametite tulemuste, finantsjuhtimise ja kontrolli kohta.
               
            
         (1)  ELT C 338, 14.12.2010, lk 114.
      
         (2)  EÜT L 248, 16.9.2002, lk 1.
      
         (3)  ELT L 246, 20.7.2004, lk 1.
      
         (4)  EÜT L 357, 31.12.2002, lk 72.
      
         (5)  ELT L 252, 25.9.2010, lk 218.
      
         (6)  Euroopa Parlamendi ja nõukogu 9. juuli 2008. aasta määrus (EÜ) nr 683/2008 Euroopa satelliitnavigatsiooni programmide (EGNOS ja Galileo) rakendamise jätkamise kohta (ELT L 196, 24.7.2008, lk 1).
      
         (7)  Vastuvõetud tekstid, P7_TA(2011)0163 (vt käesoleva Euroopa Liidu Teataja lk 269).